《花犯 木芙蓉》
唐代·黄公绍

翠奁空、红鸾蘸影，嫣然弄妆晚。雾鬟低颤。飞嫩藕仙裳，清思无雾。

象床试锦新翻样，金屏连绣展。最好似、阿环娇困，云酣春帐暖。

寻思水边赋娟娟，新霜□旧约，西风庭院。肠断处，秋江上、彩云轻散。

凭谁向、一筝过雁。细说与、眉心杨柳怨。且趁此、菊花天气，年年寻醉伴。

作者简介：黄公绍，宋元之际邵武（今属福建）人，字直翁。咸淳进士。入元不仕，隐居樵溪。著《古今韵会》、以《说文》为本，参考宋元以前字书、韵书，集字书训诂之大成，原书已佚，其同时人熊忠所编《古今韵会举要》中，略能见其大概。另有《在轩集》。